
DR 30.11.2004 69 
 
4.31 ptg. 

Tuan Wilferd Madius Tangau [Tuaran]:  Terima kasih Tuan Pengerusi.  
Saya ingin turut serta dalam perbahasan ini dalam Butiran 010600 Dasar Sumber 
Manusia.  Dalam butiran ini peruntukan sebanyak RM1,135,000 telah diperuntukkan. 

Tuan Pengerusi, pada pagi tadi kita telah mendengar jawapan daripada 
Menteri di Jabatan Perdana Menteri berhubung dengan masalah pengangguran di 
negara kita.  Beliau telah mengatakan bahawa soal sama ada kita dapat memenuhi 
keperluan pekerjaan negara ini adalah bergantung pada pertumbuhan ekonomi negara 
kita.  Ini bererti bahawa jika sekiranya pertumbuhan ekonomi itu rendah dan lemah, 
maka tidak akan wujud pekerjaan dan tidaklah ada pekerja dan seterusnya 
pengangguran akan berterusan. 

Walau bagaimanapun, dari segi latihan untuk menyediakan tenaga kerja yang 
berkemahiran ini berterusan, kita mempunyai begitu banyak universiti-universiti sama 
ada awam ataupun swasta dan hampir kesemua kementerian juga menyediakan 
latihan-latihan.  Bukan sahaja di Kementerian Sumber Manusia yang mempunyai 
latihan-latihan tetapi juga di Kementerian Belia dan Sukan, Kementerian Pertanian, 
Kementerian Pembangunan Usahawan dan Koperasi dan sebagainya. 

Persoalannya di sini, masalah dilema yang kita hadapi ialah on the other hand, 
dengan izin, kita kekurangan pekerja, kita mengambil pekerja asing tetapi pada masa 
yang sama kita juga mengalami masalah pengangguran terutama mereka yang 
mempunyai kemahiran - orang yang sudah terlatih. 

Persoalannya di sini, dalam butiran sumber manusia ini saya lihat, dalam bajet 
ini dinyatakan objektifnya dengan dasar sumber manusia ialah menyumbang kepada 
urusan merancang program-program pembangunan sumber manusia bagi 
menghasilkan tenaga kerja yang berkemahiran bagi memenuhi keperluan industri 
negara dan prestasinya bilangan nota atau kertas kerja yang disampaikan kepada 
Jemaah Kabinet pada tahun 2003 ialah sembilan nota ataupun kertas kerja dan pada 
tahun ini juga sembilan, dan pada tahun 2005 juga sembilan.  Saya ingin tahun apa 
semua kertas kerja ini?  Apakah semuanya disampaikan kepada Kabinet?  Saya ingin 
tahu. 

Saya juga ingin tahu apakah penyelarasan dari segi pembangunan sumber 
manusia.  Kalau kita lihat sebagai contoh, Kementerian Belia dan Sukan.  Yang 
memohon untuk mendapatkan latihan lebih daripada 30,000 tetapi yang diambil 
hanyalah 3,000.  Begitu juga di Kementerian Sumber Manusia ini, kita mempunyai 
puluhan ILP.  Saya ingin tahu apakah kesemua mereka yang telah dilatih dalam institut 
latihan perindustrian ini telah mendapat pekerjaan?  Saya ingin tahu.  Pada masa-masa 
yang akan datang, jika sekiranya pertumbuhan ekonomi kita ini akan mengalami seperti 
yang dahulu tidak akan melebihi 5% - katakan pertumbuhan ekonomi kita 2%, 1% dan 
sebagainya - ke manakah orang-orang yang terlatih ini? 

Maksud saya di sini ialah dari segi dasar sumber manusia.  Apakah negara 
kita ini bersedia melahirkan sumber manusia yang boleh mendapat pekerjaan di mana 
sahaja di dunia ini walaupun negara kita tidak dapat menyediakan pekerjaan?  Ini 
bererti bahawa kita kena lihat bukan sahaja dari segi sikap tetapi dari segi kemahiran-
kemahiran, bukan sahaja dari segi teknikal tetapi barangkali dari segi soal bahasa. 

Dalam soal ini, saya ingin melihat dari segi bilangan permohonan.  Ini soal 
mengambil warganegara Malaysia yang berkepakaran yang berada di luar negara dan 
ingin di bawa ke negara kita, dan prestasinya pun ada di sini.  Hanya ada 90 orang 
pada tahun lepas.  Pada tahun hadapan pun hanya lebih kurang 90 orang yang 
dianggarkan untuk dibawa balik. 

Saya ingin membuat cadangan bahawa untuk melahirkan orang-orang yang 
boleh dilahirkan oleh institusi-institusi pendidikan ataupun institusi latihan ini, kita 
perlukan pensyarah-pensyarah yang terlatih dan yang boleh diterima pakai.  Ini bererti 
kita perlukan profesor-profesor atau pensyarah-pensyarah barangkali daripada luar 
negara ke negara kita untuk membuat latihan sebab kita perlukan orang yang boleh 
diterima secara global. 

Tuan Pengerusi [Datuk Dr. Yusof bin Yacob]:  Gulung, Yang Berhormat. 

Tuan Wilferd Madius Tangau:  Tuan Pengerusi,  persoalannya di sini ialah 
apakah dasar kita?  Bolehkah kita ambil jurulatih-jurulatih, pensyarah-pensyarah secara 



Tuan Wilferd Madius Tangau [Tuaran]: Terima kasih Tuan Pengerusi. Saya ingin turut serta dalam perbahasan ini dalam Butiran 010600 Dasar Sumber Manusia. Dalam butiran ini peruntukan sebanyak RM1,135,000 telah diperuntukkan. Tuan Pengerusi, pada pagi tadi kita telah mendengar jawapan daripada Menteri di Jabatan Perdana Menteri berhubung dengan masalah pengangguran di negara kita. Beliau telah mengatakan bahawa soal sama ada kita dapat memenuhi keperluan pekerjaan negara ini adalah bergantung pada pertumbuhan ekonomi negara kita. Ini bererti bahawa jika sekiranya pertumbuhan ekonomi itu rendah dan lemah, maka tidak akan wujud pekerjaan dan tidaklah ada pekerja dan seterusnya pengangguran akan berterusan. Walau bagaimanapun, dari segi latihan untuk menyediakan tenaga kerja yang berkemahiran ini berterusan, kita mempunyai begitu banyak universiti-universiti sama ada awam ataupun swasta dan hampir kesemua kementerian juga menyediakan latihan-latihan. Bukan sahaja di Kementerian Sumber Manusia yang mempunyai latihan-latihan tetapi juga di Kementerian Belia dan Sukan, Kementerian Pertanian, Kementerian Pembangunan Usahawan dan Koperasi dan sebagainya. Persoalannya di sini, masalah dilema yang kita hadapi ialah on the other hand, dengan izin, kita kekurangan pekerja, kita mengambil pekerja asing tetapi pada masa yang sama kita juga mengalami masalah pengangguran terutama mereka yang mempunyai kemahiran- orang yang sudah terlatih. Persoalannya di sini, dalam butiran sumber manusia ini saya lihat, dalam bajet ini dinyatakan objektifnya dengan dasar sumber manusia ialah menyumbang kepada urusan merancang program-program pembangunan sumber manusia bagi menghasilkan tenaga kerja yang berkemahiran bagi memenuhi keperluan industri negara dan prestasinya bilangan nota atau kertas kerja yang disampaikan kepada Jemaah Kabinet pada tahun 2003 ialah sembilan nota ataupun kertas kerja dan pada tahun ini juga sembilan, dan pada tahun 2005 juga sembilan. Saya ingin tahun apa semua kertas kerja ini? Apakah semuanya disampaikan kepada Kabinet? Saya ingin tahu. Saya juga ingin tahu apakah penyelarasan dari segi pembangunan sumber manusia. Kalau kita lihat sebagai contoh, Kementerian Belia dan Sukan. Yang memohon untuk mendapatkan latihan lebih daripada 30,000 tetapi yang diambil hanyalah 3,000. Begitu juga di Kementerian Sumber Manusia ini, kita mempunyai puluhan ILP. Saya ingin tahu apakah kesemua mereka yang telah dilatih dalam institut latihan perindustrian ini telah mendapat pekerjaan? Saya ingin tahu. Pada masa-masa yang akan datang, jika sekiranya pertumbuhan ekonomi kita ini akan mengalami seperti yang dahulu tidak akan melebihi 5%- katakan pertumbuhan ekonomi kita 2%, 1% dan sebagainya- ke manakah orang-orang yang terlatih ini?. Maksud saya di sini ialah dari segi dasar sumber manusia. Apakah negara kita ini bersedia melahirkan sumber manusia yang boleh mendapat pekerjaan di mana sahaja di dunia ini walaupun negara kita tidak dapat menyediakan pekerjaan? Ini bererti bahawa kita kena lihat bukan sahaja dari segi sikap tetapi dari segi kemahiran- kemahiran, bukan sahaja dari segi teknikal tetapi barangkali dari segi soal bahasa. Dalam soal ini, saya ingin melihat dari segi bilangan permohonan. Ini soal mengambil warganegara Malaysia yang berkepakaran yang berada di luar negara dan ingin di bawa ke negara kita, dan prestasinya pun ada di sini. Hanya ada 90 orang pada tahun lepas. Pada tahun hadapan pun hanya lebih kurang 90 orang yang dianggarkan untuk dibawa balik. Saya ingin membuat cadangan bahawa untuk melahirkan orang-orang yang boleh dilahirkan oleh institusi-institusi pendidikan ataupun institusi latihan ini, kita perlukan pensyarah-pensyarah yang terlatih dan yang boleh diterima pakai. Ini bererti kita perlukan profesor-profesor atau pensyarah-pensyarah barangkali daripada luar negara ke negara kita untuk membuat latihan sebab kita perlukan orang yang boleh diterima secara global. Tuan Pengerusi [Datuk Dr. Yusof bin Yacob]: Gulung, Yang Berhormat. Tuan Wilferd Madius Tangau: Tuan Pengerusi, persoalannya di sini ialah apakah dasar kita? Bolehkah kita ambil jurulatih-jurulatih, pensyarah-pensyarah secara.